Mario Krohn
Mario Krohn var en dansk kunsthistoriker. Han var søn af Pietro Krohn.
Efter ansættelse på flere museer var han direktør for Thorvaldsens Museum fra 1916 til 1921. Hans systematiske sans og analytiske metode udfoldede sig bl.a. i arbejdet med registrering af kunstlitteratur og med udgivelse af Italienske Billeder i Danmark (1910), et katalog over Christen Købkes malerier (1915) og tobindsværket Frankrigs og Danmarks Kunstneriske Forbindelser i det 18. Aarhundrede (1922).